
APROBAT

             PRIMAR

                                                                                                                NICOLAE ROBU

R E F E R A T
privind completarea art.2 lit. a din H.C.L. nr. 193/2012 privind delimitarea Campusului Studenţesc Timişoara şi condiţiile de desfăşurare a activităţilor comerciale, de alimentaţie publică sau prestări servicii în perimetrul Campusului Studenţesc Timişoara, modificată prin Hotărârea Consiliului Local al Municipiului Timișoara nr. 428/12.09.2014

Având în vedere  dispoziţiile art. 1 din Legea nr. 155/2010 care menţionează că Poliţia Locală se înfiinţează în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor în mai multe domenii, printre care ordinea şi liniştea publică şi activitatea comercială pe raza unității administrativ teritoriale, se impune intervenţia operativă şi eficientă pentru protejarea studenților și a altor categorii de persoane în perimetrul campusului universitar, crearea unui climat de siguranță, propice procesului de învățământ.


În conformitate cu principiile reglementate prin dispoziţiile art.1 alin.2 din Legea nr.155/2010 se stipulează că în îndeplinirea atribuţiilor prevăzute de lege, personalul poliţiei locale îşi exercită competenţa pe raza unităţii administrativ teritoriale.


Având în vedere că în zona Campusului Studențesc Timișoara, perimetrul delimitat conform art. 1 lit. a din H.C.L. nr. 193/2012, predomină căminele studențești destinate cazării studenților, aceștia fiind prezenți în campus atât pe perioada desfășurării cursurilor conform planului de învățământ, cât și în perioada vacanțelor, atunci când studenții desfășoară practică sau alte activități studențești.


Luând în considerare incidentele violente care au avut  loc în zona Campusului Studențesc Timișoara pe fondul consumului de alcool, precum și sesizările privind tulburarea liniștii și ordinii publice în zonă, și nu în ultimul rând  luând în considerare necesitatea asigurării unui climat sănătos și sigur pentru studiu și odihnă, apreciem că este necesară interzicerea atât a consumului de băuturi alcoolice, cât și a comercializării acestora în perimetrul Campusului Studențesc Timișoara.

În baza prevederilor art.10 lit. b), e), k) l), art.30 alin.1 lit. k) din Legea nr.155/2010, art.15 alin.1 şi 2, lit. k) din H.G. nr. 1332/2010 privind aprobarea Regulamentului  - Cadru de organizare şi funcţionare a poliţiei locale, 

PROPUNEM:

Art.1. Completarea art. 2 lit. a) din Hotărârea Consiliului Local nr. 193/23.11.2012 privind delimitarea Campusului Universitar Timișoara si condițiile de desfășurare a activităților comerciale de alimentație publica sau prestări servicii în perimetrul Campusului Universitar  Timișoara, modificată prin Hotărârea Consiliului Local  al Municipiului Timișoara nr. 428/12.09.2014, după cum urmează:

,,Aprobarea condiţiilor pentru desfăşurarea activităţilor comerciale, de alimentaţie publică și prestări servicii în perimetrul Campusului Universitar Timişoara:

a) Se interzice cu desăvârșire comercializarea, servirea și consumul  băuturilor alcoolice în  unitățile comerciale din perimetrul Campusului Universitar Timișoara. Din această categorie fac parte orice  produse  care au o concentraţie alcoolica mai mare de 0,5% ”.

